Diari Oficial de la Generalitat Valenciana


Sumari del DOGV 8446, del 18-12-2018 (2018/11769)

Notificació de la sentència dictada en el procediment ordinari número 2/2017.
-----------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11069


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el procediment ordinari número 2/2017. [2018/11865]  
 En aquest procediment de judici ordinari número 2/2017, sent el lletrat de l'Administració de justícia Ángel Martínez Lozano, del Jutjat de Primera Instància número 15 de València, se segueix, a instàncies de l'entitat Caixabank, SA, contra la demandada, María del Carmen Martínez Chillón, i s'ha dictat sentència que literalment és com segueix:  
  
  
«Procediment: procediment ordinari número 2/2017.  
Sentència número 270/2018  
Jutge que la dicta: Juan Francisco Mejías Gómez.  
Lloc: València.  
Data: 20 de novembre de 2018.  
Part demandant: Caixabank, SA.  
Advocat: José Morata Aldea.  
Procurador: Juan Carlos Millán Zapater.  
Part demandada: María del Carmen Martínez Chillón, declarada en rebel·lia processal.  
Objecte del judici: reclamació d'una quantitat per un import de 32.235,91 euros.  
  
Dispositiva  
Amb l'estimació de la demanda formulada per l'entitat Caixabank, SA, representada pel procurador Juan Carlos Millán Zapater, es declara el venciment anticipat de la total obligació de pagament del contracte de compravenda subrogació en préstec hipotecari convingut per les parts per mitjà d'escriptures autoritzades pel notari de València, Mariano Arias Llamas, en data 6 de març de 2002, amb el número 703 del seu protocol i de data 22 de novembre de 1999, amb el número 3.084 del seu protocol, i condemne María del Carmen Martínez Chillón:  
  
a) Al pagament de la totalitat de les quantitats, a l'actora, per principal així com per interessos ordinaris i moratoris produïts fins a la data d'interposició de la demanda, que puja a la quantitat de trenta-dos mil dos-cents trenta-cinc euros i noranta-un cèntim (32.235,91 euros), així com dels interessos moratoris que es produïsquen des de la interpel·lació judicial, al tipus ordinari pactat i fins al complet pagament de les quantitats degudes.  
b) Al pagament de les costes.  
  
Als efectes de la realització del dret d'hipoteca, la venda en pública subhasta de l'immoble hipotecat, finca registral número 62425 del Registre de la Propietat número 2 de València, inscrita al tom 2654, llibre 1092 de la secció 4a A d'Afores, foli 1.  
Mode d'impugnació: mitjançant un recurs d'apel·lació davant de l'Audiència Provincial de València (art. 455, LECn i DA 15, LO 1/2009).  
El recurs s'interposarà per mitjà d'un escrit presentat en aquest jutjat en el termini de vint dies hàbils comptadors des de l'endemà de la notificació, i s'exposaran les al·legacions en què es basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn). Per a la interposició caldrà acreditar haver consignat 50 - en el compte del Jutjat, número 4486, i indicar sempre en el concepte que es tracta de Recurs seguit del codi «02 civil ?apel·lació». S'han de realitzar tants ingressos diferenciats com resolucions que siguen objecte de recurs.  
Aquesta és la meua sentència que pronuncie, mane i firme.»  
  
Diligència. A continuació es publica la sentència. En done fe.  
I atés que la persona demandada, María del Carmen Martínez Chillón, es troba en parador ignorat, expedisc aquest edicte a fi que li valga de notificació de forma deguda.  
  
València, 20 de novembre de 2018.- El lletrat de l'Administració de justícia: Ángel Martínez Lozano.